Patrick Ewing

Patrick Aloysius Ewing (* 5. august 1962, Kingston, Jamajka) je bývalý americký basketbalista. 

 Životopis 
Narodil sa v Kingstone na Jamajke, vynikal v krikete a futbale. Keď mal 11 rokov odsťahovala sa jeho rodina do Spojených štátov, kde sa usadili v Cambridge v Massachusetts. S basketbalom začal na Cambridge Rindge. Dostal sa na Georgetown University vo Washingtone. Počas jeho pôsobenia vyhrala univerzita titul 3 razy zo štyroch pokusov. Hneď v prvom roku v NBA bol zvolený za nováčika roka. Bol celkom 11-krát vybraný do All-star game.

Je dvojnásobným olympijským víťazom – prvýkrát v roku 1984 v dobe, keď ešte hral za univerzitu, druhýkrát ako člen Dream Teamu v roku 1992.

S jeho osobou je spojená relatívne úspešná éra v histórii tímu New York Knicks, kde hral od vstupu do NBA v roku 1985 do roku 2000. V tomto roku bol vymenený do Seattle Supersonics a po ďalšej sezóne v Orlando Magic v roku 2002 ukončil svoju kariéru. Hneď nasledujúci rok Knicks rozhodli, že číslo 33 na drese New Yorku už nikto iný neponesie.

V nasledujúcich niekoľkých rokoch pracoval ako asistent trénera najprv vo Washington Wizards, neskôr v Houston Rockets. Teraz je asistentom trénera v mieste svojho posledného hráčskeho pôsobiska, v Orlano Magic.

Za 1 183 zápasov v NBA nastrieľal celkom 24 815 bodov, čo znamená priemernú produktivitu 21,0 bodu na zápas.

7. apríla 2008 bol v Springfielde v Massachusetts slávnostne uvedený do basketbalovej Siene slávy (Basketball Hall of Fame).

Bol ESPN vyhlásený 16. najlepším hráčom pochádzajúcim z fakultného basketbalu v histórii a zaradený medzi 50 najlepších basketbalistov v histórii NBA.

 Iné projekty 

 Externé odkazy 
Štatistiky na nba.com 
Profil v NBA 


Zdroj

Kategória:Basketbalisti USA
Kategória:Basketbalisti afroamerického pôvodu
Kategória:Hráči Orlando Magic
Kategória:Hráči New York Knicks
Kategória:Hráči Seattle SuperSonics
Kategória:Olympijskí víťazi USA
Kategória:Basketbaloví tréneri USA
Kategória:Absolventi Georgetown University
Kategória:Osobnosti USA afroamerického pôvodu
Kategória:Naturalizované osobnosti USA
Kategória:Osobnosti z Kingstonu (Jamajka)